Et område med kraftige regn- og tordenbyger kan ramme landet fra i aften - følg med her og se hvor det kan blive værst

Kraftig regn og skybrud Kraftig regn er, når der falder mere end 24 mm regn over en periode på maximalt seks timer

er, når der falder mere end 24 mm regn over en periode på maximalt seks timer Skybrud er, når der falder mere end 15 mm regn over en periode på maximalt 30 minutter

er, når der falder mere end 15 mm regn over en periode på maximalt 30 minutter Kraftig regn og i særdeleshed skybrud kan give anledning til oversvømmede kældre, viadukter og andre lavtliggende områder samt risiko for akvaplaning. Kraftig regn og især skybrud er ofte forårsaget af tordenbyger. Ved at tælle antallet af sekunder imellem lynet og tordenbraget kan du regne dig frem til, hvor langt væk fra dig lynet slog ned.

Der er god grund til at følge ekstra godt med i vejrudsigten i dag, for der lurer både kraftige regn- og tordenbyger i horisonten.

Fra i aften kan kraftige byge bevæge sig fra det nordlige Tyskland og Polen op over de sydøstlige egne, og derfra brede sig videre op over landet mod nordvest.

De seneste prognoser viser at der lokalt kan falde over 30 mm regn i forbindelse med de intense byger, og en del af nedbøren kan falde på meget kort tid, så man visse steder vil kunne opleve decideret skybrud.

Selvom det endnu er svært at sige præcis hvor bygerne vil kunne ramme, så peger flere af vejrmodellerne på at det kunne være Lolland-Falster og senere det sydlige Sjælland og sydfyn der først bliver ramt. Derefter breder bygerne sig til en større del af landet - og sidst på natten, og i de tidlige morgentimer, kan der være kraftige byger i den nordvestlige del af landet.

Udover kraftig nedbør og lyn og torden, kan der også komme kraftige vindstød af kulingstyrke når bygerne passerer.

Bygerne bliver dannet i forbindelse med det samme lavtryk der i går gav voldsomt uvejr over dele af både Frankrig, Holland og Tyskland, selvom bygerne ikke bliver i samme kategori som hvad der skete over Europa.

Allerede i eftermiddagens løb kan der stedvis dannes byger - lokalt med torden - rundt omkring, men det er først fra i aften at de kraftige byger nærmer sig landet.

TV 2 VEJRET følger dagen igennem vejrudviklingen tæt.